<classify> WAZIRI wa Nchi, Ofisi ya Rais-Tamisemi, Selemani Jafo ameziagiza halmashauri zote kutenga Sh milioni sita kila mwezi kwa ajili ya kusaidia kampeni ya kuzuia maradhi ya kichwa kikubwa na mgongo wazi.Waziri Jafo alitoa kauli hiyo baada ya kupokea maandamano ya watu wenye kichwa kikubwa na migongo wazi yaliyoandaliwa na Chama cha Wazazi wa wenye Watoto wa Kichwa Kikubwa na Mgongo Wazi Tanzania ASBAHT yaliyofanyika jijini hapa.Alisema halmashauri hizo zinatakiwa kutenga fedha hizo kama kianzio na zinatakiwa kuonekana kwenye vitabu vya bajeti za halmashauri hizo ya mwaka 201920 ambazo zitaanza kusaidia kunusuru watoto 30.Waziri Jafo pia aliwakumbusha wakuu wa mikoa ambao waliingia nao mkataba mwishoni mwa mwaka jana kuhakikisha wanasimamia kuingiza viinilishe vyenye vitamin A na tindikali ya foliki ili kuzuia kuzaa mtoto mwenye kichwa kikubwa na mgongo wazi.Pia aliwataka viongozi hao, kusimamia uundaji wa Kamati za Watu Wenye ulemavu ili kuhakikisha bajeti ya asilimia mbili inayotengwa na halmashauri kwa ajili yao inasaidia pia akinamama wanaolewa watoto wenye ulemavu kufungua biashara na miradi mbalimbali kwa ajili ya kuyakimu maisha yao.Aliwataka Maofisa Maendeleo ya Jamii kuacha kukaa ofisini na kwenda vijijini na kuhakikisha watu wenye ulemavu wanapata wanawake wanapata vyakula vyenye vinilishe ili kuepusha kuzaa watoto wenye ugonjwa huo.Pia alizitaka halmashauri hizo, kutunga sheria ndogo kwa ajili ya kuhakikisha vyakula mbalimbali vinavyozalishwa vinakuwa na viinilishe kama vile unga wa ngano na unga mwingine ili watu wenye ulemavu kutumia unga huo.Lakini pia aliitika Mamlaka ya Chakula, Dawa na Vipodozi TFDA kukagua vyakula mbalimbali kama vimeingizwa viinilishe kwa ajili ya kusaidia wanawake hawapati maradhi mbalimbali yakiwemo hayo.Alisema tatizo la Kichwa Kikubwa na Mgongo wazi si la kulogwa, kinachotakiwa ni kufanya maandalizi kwa mama wajawazito kutumia vyakula vyenye vitamin A na folic acid ili kuzuia kupata watoto wenye kichwa kikubwa na mgongo wazi.Akizungumza Mwenyekiti wa Chama cha Wazazi wenye Watoto wa Kichwa Kikubwa na Mgongo wazi Tanzania ASBAHT, Abdulhakim Bahakub alisema wazazi wanatakiwa kutumia vidonge vya Folic Acid mitatu kabla ya kupata ujauzito ili kusaidia kuzuia mtoto kuzaliwa akiwa na ulemavu wa kichwa kikubwa na mgongo wazi.Bahakub alisema inaaminika kuwa asilimia 80 ya watoto wanaozaliwa na mgongo wazi ni kwa sababu ya ukosefu wa vitamin ya folic Acid folate kwenye lishe ya mama kabla ya ujazito.Alisema ugonjwa wa mgongo wazi huweza kusababisha ukosefu wa hisia katika mfumo wa haja ndogo na kubwa na miguuni.Mmoja wa madaktari wa magonjwa hayo, Dk Mwanaabas Sued kutoka Taasisi ya Mifupa ya Muhimbili MOI alisema, kazi yao ni kuokoa maisha ya watu wenye vichwa vikubwa na migongo wazi.  <topic>: kitaifa 